ನಟ ಸುಶಾಂತ್ ಸಿಂಗ್ ಸಾವು ಮುಂದಿಟ್ಟುಕೊಂಡು ಹಣ ಮಾಡುತ್ತಿರುವ ನಿರ್ಮಾಪಕಿ ಏಕ್ತಾ ಕಪೂರ್? ಇವರಿಂದ ಪ್ರಕಟಿಸಲಾಗಿದೆ News Alert ಬೆಂಗಳೂರು : ನಟ ಸುಶಾಂತ್ ಸಿಂಗ್ ಅವರು ಬಾಲಿವುಡ್ ಗೆ ಕಾಲಿಡುವುದಕ್ಕೂ ಮುನ್ನ ಪವಿತ್ರ ರಿಶ್ತಾ ಧಾರವಾಹಿ ಮೂಲಕ ಅಭಿಮಾನಿಗಳನ್ನು ಗಳಿಸಿದ್ದರು. ಈ ಸೀರಿಯಲ್ನ ನಿರ್ಮಾಪಕಿ ಏಕ್ತಾ ಕಪೂರ್ ಅವರು ಸದ್ಯ ಸುಶಾಂತ್ ಸಿಂಗ್ ಅವರ ಸಾವನ್ನೇ ಇಟ್ಟುಕೊಂಡು ದುಡ್ಡು ಮಾಡುತ್ತಿದ್ದಾರೆ ಎಂಬ ಆರೋಪ ಕೇಳಿ ಬಂದಿದೆ. ನಾವು ಅಂದುಕೊಂಡದ್ದಕ್ಕಿಂತ ಮಾನಸಿಕ ಆರೋಗ್ಯದ ಬಗೆಗೆ ಇರುವ ಕಾಳಜಿ ನಿಜಕ್ಕೂ ಸಾಮಾನ್ಯವಾಗಿದೆ. ಮಾನಸಿಕ ಆರೋಗ್ಯದ ಸುತ್ತ ಇರುವ ಕಳಂಕ, ರಹಸ್ಯ, ಜ್ಞಾನದ ಅಭಾವ ನಿಲ್ಲಬೇಕು. ಈ ನಿಟ್ಟಿನಲ್ಲಿ ಪವಿತ್ರ ರಿಶ್ತಾ ಫಂಡ್ ಮಾನಸಿಕವಾಗಿ ಅನಾರೋಗ್ಯ ಹೊಂದಿದವರಿಗೆ ಜಾಗೃತಿ ಮೂಡಿಸಲು, ಇದರ ಬಗ್ಗೆ ಚರ್ಚೆ ಮಾಡಲು ಸ್ಥಾಪಿತವಾಗಿದೆ ಎಂಬ ಜಾಹೀರಾತೊಂದು ಜೀ ಆಪ್ನಲ್ಲಿ ಹರಿದಾಡುತ್ತಿದೆ. ಈ ಜಾಹೀರಾತು ನೋಡಿದವರು ಟ್ವಿಟರ್ನಲ್ಲಿ shameonektakapoor ಅಭಿಯಾನ ಆರಂಭಿಸಿದ್ದಾರೆ. ಸುಶಾಂತ್ ಸಿಂಗ್ ರಜಪೂತ್ ಹೆಸರಿಟ್ಟುಕೊಂಡು ಈ ರೀತಿ ಮಾಡುತ್ತಿರುವುದು ಸರಿಯಲ್ಲ. ಏಕ್ತಾ ಕಪೂರ್ ಅವರ ಮಾನಸಿಕ ಆರೋಗ್ಯ ಸರಿಯಿಲ್ಲ, ಏಕ್ತಾ ಕಪೂರ್ ಟ್ವಿಟರ್ ಖಾತೆಯನ್ನು ನಿಷೇಧ ಮಾಡಬೇಕು. ಸುಶಾಂತ್ ಸಿಂಗ್ ರಜಪೂತ್ಗೆ ಡಿಪ್ರೆಶನ್ ಆಗಿತ್ತು ಎಂದು ಕರೆಯಲು ಏಕ್ತಾ ಕಪೂರ್ಗೆ ಎಷ್ಟು ಧೈರ್ಯ? ಸುಶಾಂತ್ ಸಿಂಗ್ ರಜಪೂತ್ ಕೇಸ್ ಬಗ್ಗೆ ತನಿಖೆ ಮುಗಿದು ನಿರ್ಣಯ ಹೊರಬೀಳುವವರೆಗೆ ಅವರ ಬಗ್ಗೆ ಮಾತನಾಡಲು ಯಾರಿಗೂ ಹಕ್ಕಿಲ್ಲ ಎಂಬಂತಹ ಮಾತುಗಳು ಟ್ವಿಟರ್ನಲ್ಲಿ ವ್ಯಕ್ತವಾಗುತ್ತಿವೆ. ಒಟ್ಟಿನಲ್ಲಿ ನೆಟ್ಟಿಗರು ಏಕ್ತಾ ವಿರುದ್ಧ ತಿರುಗಿ ಬಿದ್ದಿದ್ದಾರೆ.